Ο **Πάνος (Παναγιώτης) Δημάκης** (Άστρος, 1977) είναι Έλληνας φιλόλογος, συγγραφέας και μεταφραστής.

Βιογραφία
---------

Κατάγεται από τα Βέρβενα Αρκαδίας και μεγάλωσε στο Άστρος Κυνουρίας. Από το 1995 ζει στην Αθήνα.

Σπούδασε Αγγλική Φιλολογία στο Πανεπιστήμιο Αθηνών. Μιλάει οκτώ ξένες γλώσσες.

Εργάστηκε ως μεταφραστής στην Οργανωτική Επιτροπή των Ολυμπιακών Αγώνων του 2004 για 18 μήνες.

Έχει μεταφράσει για τις «Εκδόσεις Καζαντζάκη», από τα ελληνικά στα αγγλικά, τα έργα του Νίκου Καζαντζάκη, «Ο καπετάν Μιχάλης» και «Ο ανήφορος», το πρώτο σε αναθεώρηση της αρχικής μετάφρασης του 1955 και το δεύτερο σε παγκόσμια πρώτη, καθώς και άλλα αφηγήματα από τα αγγλικά και τα ιταλικά, στα ελληνικά. 

Εμφανίζεται στο τηλεπαιχνίδι «The Chase» του Mega Channel ως «το Γεράκι». Η επιλογή του ως Chaser έγινε, όπως δήλωσε και ο ίδιος, λόγω της πολυετούς συμμετοχής και εμπειρίας του σε παλαιότερα τηλεπαιχνίδια, από τα οποία έχει συνολικά κέρδη πάνω από 190.000 ευρώ. Πρωτοεμφανίστηκε το 2002, στο τηλεπαιχνίδι «Θησαυροφυλάκιο» του Ανδρέα Μικρούτσικου, όπου είχε κερδίσει 55.000 ευρώ (40.000 την πρώτη χρονιά και 15.000 την δεύτερη), αν και από ότι δήλωσε σε συνέντευξή του, πριν το «Θησαυροφυλάκιο», είχε δηλώσει συμμετοχή και στο «Ποιος θέλει να γίνει εκατομμυριούχος» το 2000 ή το 2001, που τότε παρουσίαζε στο Mega Channel ο Σπύρος Παπαδόπουλος, αλλά δεν κατάφερε να κάτσει στην καρέκλα. Ακολούθησαν τα τηλεπαιχνίδια «Οι κληρονόμοι» με τον Χρήστο Φερεντίνο (30.000 ευρώ), «Ποιος θέλει να γίνει εκατομμυριούχος» (2006) με τον Θοδωρή Αθερίδη στο οποίο όπως δήλωσε, είχε κερδίσει το μικρότερο ποσό από όλα τα τηλεπαιχνίδια (3.500 ευρώ), «Fatus Olus», «Είσαι πιο έξυπνος από ένα 10χρονο;» με τη Σοφία Αλιμπέρτη το 2009 στο οποίο κέρδισε 50.000 ευρώ, «Still standing» με τη Μαρία Μπεκατώρου, όπου κέρδισε 30.000 ευρώ.

Επιμελείται το podcast «Χίλιες και μία λέξεις» για την ελληνική γλώσσα.

Έχει εκδόσει τρία βιβλία. Το μυθιστόρημά του «Δεκαεπτά κλωστές» μεταφέρθηκε στην τηλεόραση και ξεκίνησε να μεταδίδεται το 2024 ως τηλεοπτική σειρά από το κανάλι της Cosmote TV, σε σενάριο Μιρέλλας Παπαοικονόμου και σκηνοθεσία Σωτήρη Τσαφούλια.

Εργογραφία
----------

* *Το βερβενιώτικο ιδίωμα* (2018, εκδόσεις Κάπα Εκδοτική)
* *Δεκαεπτά κλωστές* (2020, εκδόσεις Κάπα Εκδοτική)
* *Το ποτάμι των χιλίων τυφλών* (2023, εκδόσεις Διόπτρα)

Παραπομπές
----------

1. ↑  «Βιβλία από Πάνος Δημάκης \_ Protoporia.gr».
2. 1 2  «Συνέντευξη με τον Πάνο Δημάκη, το «Γεράκι» του «Chase» από τα Βέρβενα με αφορμή το νέο του βιβλίο (pics)». *Astros News*. 5 Φεβρουαρίου 2023. Ανακτήθηκε στις 17 Ιανουαρίου 2024.
3. ↑  Δρίβα, Ειρήνη (31 Μαρτίου 2020). «Πάνος Δημάκης: Η γλώσσα είναι δύναμη!». *Tetragwno.gr – Ύψωσε τον πολιτισμό ²- Θέατρο, Μουσική, Κινηματογράφος, Εικαστικά, Τέχνη, Κριτικές, Άρθρα, Ζωή, Άνθρωποι, Αθήνα, Θεσσαλονίκη*. Ανακτήθηκε στις 17 Ιανουαρίου 2024.
4. 1 2 3  «Πάνος Δημάκης». *Dioptra.gr*. Ανακτήθηκε στις 17 Ιανουαρίου 2024.
5. ↑  «Βιβλία από Πάνος Δημάκης». *Protoporia.gr*. Ανακτήθηκε στις 17 Ιανουαρίου 2024.
6. ↑  «Πάνος Δημάκης: «Οι λέξεις είναι για μένα παντοδύναμες…»». *Η ΝΑΥΤΕΜΠΟΡΙΚΗ*. 30 Σεπτεμβρίου 2020. Ανακτήθηκε στις 17 Ιανουαρίου 2024.
7. ↑  Κουρίδου, Εύη (29 Μαρτίου 2023). «Πάνος Δημάκης: Η ηλικία, η καταγωγή, οι σπουδές, οι νίκες σε τηλεπαιχνίδια, η «κρυφή» ζωή και το The Chase». *Enimerotiko.gr*. Ανακτήθηκε στις 17 Ιανουαρίου 2024.
8. ↑  Κατσαντώνη, Χριστίνα (17 Ιανουαρίου 2024). «Πολύ μακριά από τα ελληνικά δεδομένα (vid)». *Reader*. Ανακτήθηκε στις 17 Ιανουαρίου 2024.

Εξωτερικοί σύνδεσμοι
--------------------

* pod.gr - Χίλιες και μία λέξεις, με τον Πάνο Δημάκη

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 323806
* **BiblioNet**: **102885**

 |

 |